**ՀԻՄՆԱՎՈՐՈՒՄ  
 ՎԵԴԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ**

«Հայաստանի Հանրապետության Արարատի մարզի Վեդի համայնքի 2023 թվականի  բյուջեն հաստատելու մասին» համայնքի ավագանու որոշման  նախագիծը մշակվել է  հիմք ընդունելով Վեդի համայնքի 2022-2026 թվականների զարգացման ծրագիրը, 2023-2025 թվականների միջնաժամկետ ծախսային ծրագրերը՝ առաջնորդվել  «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին»  օրենքի 32-րդ հոդվածի, 33-րդ հոդվածի 3-րդ մասի պահանջներով: Որոշման նախագծի  ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:

Համայնքի բյուջեի կառուցվածքը տեղական ինքնակառավարման մարմինների կողմից  իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումները իրականացվում են յուրաքանչյուր մասերի համար առանձին: Համայնքի բյուջեի պլանավորումն իրականացվել է համեմատական մեթոդով, որի ժամանակ հիմնվել ենք վերջին երեք տարիների ընթացքում փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համար  համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։

Վեդի համայնքի 2023 թվականի բյուջեի նախագծում (այսուհետ՝ նախագիծ) եկամուտների և ծախսերի  ընդհանուր գումարը ծրագրվել է **3325814.0 հազար դրամ**, դեֆիցիտը (պակասուրդը)՝ 0 դրամ:

**1.Բյուջեի եկամուտների կանխատեսում**

Վեդի համայնքի 2023 թվականի բյուջեի վարչական մասի  կանխատեսված  եկամուտների ընդհանուր գումարը ծրագրվել   է 2075814.0  հազար դրամ, գերազանցելով նախորդ տարվա պլանավորված բյուջեն  18.1 %-ով, որը կազմում է 319254.0  հազար դրամ: Նախագծով նախատեսված եկամուտների ընդհանուր ծավալում սեփական եկամուտները կազմում են 702837.5 հազար դրամ, գերազանցելով նախորդ տարվա ցուցանիշը  13%-ով:

**Վարչական մասի եկամուտները առաջանում են հետևյալ եկամտատեսակներից:**

ա/ Հարկեր և տուրքեր - 497665.0 հազ. դրամ

բ/ Պաշտոնական դրամաշնորհներ /դոտաց. և սուբվենց./ - 1372976.5 հազար դրամ

գ/ Պատվիրակված լիազորություններ - 3998.0 հազար դրամ

դ/ Այլ եկամուտներ - 201174.5 հազար դրամ

Վարչական բյուջեի պահուստային ֆոնդը նախատեսվել է 202371.5 հազ դրամ, որը կազմում է վարչական բյուջեի եկամուտների 10.18%–ը՝ ապահովելով «ՀՀ բյուջետային համակարգի մասին» օրենքի 29-րդ հոդվածի պահանջները:

Պահուստային ֆոնդից 100000.0 հազար դրամը ուղղվել է համայնքի ֆոնդային բյուջե։

Վարչական բյուջեի պահուստային ֆոնդի մնացորդը ֆոնդային բյուջե հատկացումից հետո կազմել է **102371.5 հազար դրամ**:

**Ֆոնդային մասի եկամուտների կանխատեսում**

Վեդի համայնքի 2023 թվականի բյուջեի ֆոնդային մասի եկամուտների ընդհանուր գումարը ծրագրվել է **1350000.0 հազ. դրամ**,

1/ Օտարումից մուտքեր - **1250000.0 հազ. դրամ,**

2/ Հատկացում վարչական բյուջեի պահուստային ֆոնդից ֆոնդային բյուջե - **100000.0հազ. դրամ.**

**2. Բյուջեի ծախսերի կանխատեսում**

Վեդի համայնքի 2023թ. բյուջեի նախագծով նախատեսված ծախսերի ծավալը ծրագրվել է **3325814.0** հազար դրամի չափով: Ծախսերի ամբողջ ծավալի շուրջ 59.4 %-ը կամ 1975814.0  հազար դրամը բաժին է ընկնում  ընթացիկ ծախսերին (վարչական բյուջե), 1350000.0 հազար դրամը՝ ոչ ֆինանսական ակտիվների գծով ծախսերին (ֆոնդային բյուջե):

**Վարչական մասի ծախսեր**

1/ պետական կառավարման ապարատի պահպանման ընթացիկ ծախսերի ֆինանսավորում - 562800.0 հազ. դրամ,

2/ Բնակարանային կոմունալ տնտեսության կողմից կատարվող ծառայությունների և աշխատանքների ծախսերի ֆինանսավորում - 234342.5 հազ. դրամ,

3/ Նախադպրոցական կրթության ոլորտի գործունեության ընթացիկ ծախսերի ֆինանսավորում -480000.0 հազ. դրամ,

4/ Արտադպրոցական կրթության ոլորտի գործունեության ընթացիկ ծախսերի ֆինանսավորում -203000.0 հազ. դրամ,

5/ կրթությանը տրամադրվող օժանդակ ծառայությունների ֆինանսավորում - 38000.0 հազ. դրամ,

6/ միջոցառումների կազմակերպման և անցկացման ծախսերի ֆինանսավորում - 24000.0 հազ. դրամ,

5/ մշակույթի տների և գրադարանների գործունեության ընթացիկ ծախսերի ֆինանսավորում - 67500.0 հազ. դրամ,

6/ սոցիալական աջակցություն ցուցաբերելու նպատակով ֆինանսավորում - 49300.0 հազ. դրամ,

7/ փողոցների լուսավորության ապահովման համար ֆինանսավորում - 82000.0 հազար դրամ,

8/ աղբահանության ապահովման համար ֆինանսավորում - 33000.0 հազար դրամ,

9/ ճանապարհների հարթեցման և փոսային նորոգումների համար ֆինանսավորում - 17000.0 հազար դրամ

10/ ջրային կառույցների պահպանման համար ֆինանսավորում - 54000.0 հազար դրամ,

11/ընդհանուր բնույթի և աշխատանքի հետ կապված ծառայությունների համար ֆինանսավորում - 22400.0 հազար դրամ

12/ առողջապահության և շրջակա միջավայրի պահպանման համար ֆինանսավորում -5400.0 հազար դրամ

13/ ոռոգման ոլորտի համար ֆինանսավորում - 700.0հազար դրամ:

Նշված ոլորտներում ծախսերը կանխատեսվել են հաշվի առնելով վերջին տարիների փաստացի ցուցանիշները և 2023թ. տարեկան աշխատանքային ծրագրերը:

Բյուջեի վարչական մասի ծախսերը կազմում են 1975814.0հազար դրամ:

Բարեկարգ, հարմարավետ և մատչելի միջավայրի ձևավորման նպատակով համայնքում ծրագրվել են կատարելու հետևյալ կապիտալ աշխատանքները

**Ֆոնդային մասի ծախսեր**

1/ ճանապարհների ասֆալտապատում - 260000.0 հազար դրամ,

2/ Ոռոգման ցանցի կառուցում - 207000.0 հազար դրամ,

3/ Տանիքների նորոգում - 84500.0 հազար դրամ,

4/ կոյուղագծի անցկացում - 107900.0 հազար դրամ,

5/ փողոցային լուսավորության անցկացում - 74500.0 հազար դրամ,

6/ խմելու ջրագծերի անցկացում - 215000.0 հազար դրամ,

7/ գազաֆիկացում - 115000.0 հազար դրամ,

8/ մանկապարտեզների կառուցում և վերանորոգում - 97000.0 հազար դրամ,

9/ Գեղարվեստի դպրոցի նորոգում - 51500.0 հազար դրամ,

10/ մշակույթի տան նորոգում - 12000.0 հազար դրամ,

11/ Զրուցարանների պատրաստում - 20000.0 հազար դրամ,

12/ Կանգառների պատրաստում - 20000.0 հազար դրամ,

13/ նստարանների պատրաստում - 7000.0 հազար դրամ,

14/ բնակարանային շինարարություն - 63100.0 հազար դրամ,

15/ Վարչական և այլ մեքենա սարքավորումների ձեռքբերում - 15500.0 հազար դրամ:

Վերոնշյալ ծրագրերի իրականացման համար Ֆոնդային բյուջեով նախատեսված ընդհանուր գումարը կազմում է 1350000.0 հազար դրամ:

**ՀԱՄԱՅՆՔԻ ՂԵԿԱՎԱՐ՝                                         Գ. ՍԱՐԳՍՅԱՆ**

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ**» **ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ  ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության Արարատի մարզի Վեդի համայնքի 2023 թվականի  բյուջեն հաստատելու մասին» Վեդի համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ՝                                         Գ. ՍԱՐԳՍՅԱՆ**